[{"text_idx": "#000001", "text": "Meddygaeth frys cyn mynd i'r ysbyty"}, {"text_idx": "#000003", "text": "Mae'r drydedd flwyddyn o hyfforddiant yn canolbwyntio ar feddygaeth frys bediatrig ac oedolion, gan ymroi i ddatblygu\u2019n gofrestrydd ac ymgymryd a\u0302 Hyfforddiant Arbenigol Uwch (HST) ym mlynyddoedd ST4-6. Mae\u2019r blynyddoedd HST yn cynnwys rhwng chwech a deuddeg mis mewn Canolfan Trawma Mawr."}, {"text_idx": "#000006", "text": "Dros y blynyddoedd diwethaf, bu'n bosibl i hyfforddeion dreulio cylchdroadau EM cyfan yn ne Cymru, ac yng ngogledd Cymru a'r cyffiniau. Mae Ysbyty Athrofaol Cymru yn gweithredu fel y Ganolfan Trawma Mawr (MTC) ar gyfer de Cymru, a hithau hefyd yw'r ganolfan bediatrig drydyddol\u2014lle mae rhai hyfforddeion yn treulio eu cylchdro pediatrig ST3."}, {"text_idx": "#000007", "text": "Mae gan bob ysbyty, heblaw am POW gylchdroadau ST3 gyda'r holl adrannau hyn yn cynnwys ymgynghorwyr hyfforddedig PEM neu ardaloedd pediatrig dynodedig yn yr Adran Achosion Brys (ED)."}, {"text_idx": "#000010", "text": "Mae nifer o gyfleoedd ar gael i hyfforddeion EM yng Nghymru o safbwynt hyfforddiant clinigol ac anghlinigol, gyda phob agwedd ar gwricwlwm 2021 y Coleg Brenhinol Meddygaeth Frys (RCEM) yn cael sylw digonol."}, {"text_idx": "#000011", "text": "Mae rhaglen addysgu ranbarthol gadarn yn bodoli ar gyfer hyfforddeion EM (rhai wyneb yn wyneb, a rhai'n rhithwir) gydag agweddau ar y cwricwlwm sy\u2019n anodd eu tystiolaethu\u2019n cael eu cwmpasu. Hefyd, rhoddir ffocws a sylw i efelychu, sgiliau cyfathrebu heriol, diwrnodau astudio \u2018datblygu\u2019n gofrestrydd\u2019, hyfforddiant rheoli, uwchsain, hyfforddiant Gwella Ansawdd yn ogystal a\u0302 sgiliau argyfwng a sgiliau llawfeddygol."}, {"text_idx": "#000013", "text": "Yn ogystal a\u0302'r rhaglen addysgu ranbarthol, cynhelir ffug-Archwiliadau Clinigol Strwythuredig Gwrthrychol (OSCE) MRCEM ac FRCEM ddwywaith y flwyddyn er mwyn hyrwyddo cyfleoedd hyfforddeion o lwyddo yn yr archwiliadau hyn i\u2019r eithaf."}, {"text_idx": "#000015", "text": "\u201cMae meddygaeth frys yng Nghymru\u2019n wych ac mi fuaswn i wir yn argymell ymgymryd a\u0302 hyfforddiant yma.\u201d"}, {"text_idx": "#000016", "text": "\u201cMae Cymru wedi rhoi croeso cynnes iawn i fy nheulu a minnau ers symud yma i gael hyfforddiant. Mae gan Gymru lawer i'w gynnig gyda llu o lefydd i'w harchwilio, o'i mynyddoedd i\u2019w thraethau, yn ogystal a\u0302 hunaniaeth ddiwylliannol gref nad oeddwn erioed wedi'i gwerthfawrogi'n llawn cyn symud yma.\u201d"}, {"text_idx": "#000017", "text": "\u2018Mae EM Cymru yn cynnig profiad hyfforddi hyblyg a chefnogol, gydag ymgynghorwyr y mae\u2019n bleser gweithio ochr yn ochr a\u0302 nhw ar y llawr gwaith a chymdeithasu gyda nhw ar ddiwedd sifft!\u2019"}, {"text_idx": "#000018", "text": "\u201cMae'r ddeoniaeth yn gefnogol iawn ac yn gwrando ar eich anghenion lles a hyfforddiant ac yn cynnig llawer o hyblygrwydd.\u201d"}, {"text_idx": "#000020", "text": "\u201cEr gwaetha'r pwysau ar feddygaeth frys mae yna awyrgylch agored, cefnogol a cholegol.\u201d"}, {"text_idx": "#000022", "text": "Mae rhai hyfforddeion meddygaeth frys yn teimlo yr hoffent feithrin sgiliau pellach mewn meddygaeth frys bediatrig, a dewisant fynd am achrediad deuol gan ennill Tystysgrif Cwblhau Hyfforddiant (CCTs) mewn meddygaeth frys (EM) ac mewn meddygaeth frys bediatrig (PEM) ar ddiwedd yr hyfforddiant"}]